**SONDAG 9 NOVEMBER**

**DIE DONKIE**

Verlede week het ons met Jesus se doop begin en gesien hoe spesiaal dit is dat die Heilige Gees spesifiek as ’n DUIF op Jesus neerdaal. Wie kan onthou wat duif in Hebreeus is? → JONA!!!

Vandag gaan ons kyk na Jesus se intog in Jerusalem voor sy kruisiging. Dis die Sondag voor Paasfees en Jesus en sy dissipels gaan Jerusalem in om voor te berei vir die fees.

Kom ons lees:

Johannes 12:12-15:

12Op die volgende dag het die groot skare wat vir die fees opgedaag het, gehoor dat Jesus na Jerusalem toe kom. 13Hulle het die blaartakke van die palmbome geneem en Jesus tegemoetgegaan en dit uitgeskree:

“Prys God! Geseënd is Hy wat in die Naam van die Here kom!”

en:

“Die Koning van Israel!”

**14Jesus het ’n donkievul gekry en daarop gaan sit soos dit geskryf staan:**

15“Hou op om bang te wees, dogter van Sion! Kyk, jou Koning kom, Hy sit op ’n donkievul.”

Hierdie laaste gedeelte is ’n verwysing na Sagaria 9:9. Kom ons lees dit ook:

***Sagaria 9: 9***

***Wees baie bly, dogter van Sion! Juig hardop, dogter van Jerusalem! Kyk, jou koning kom na jou toe. Hy is regverdig en ’n oorwinnaar, maar tog is hy nederig. Hy ry op ’n donkie, die vul van ’n donkie.***

Hoekom ry Jesus op ’n donkie? Is dit maar net ’n vervulling van Sagaria 9:9? Of sê dit iets meer? Hoekom nie ’n perd of ’n kameel of ’n olifant nie? Hoekom loop Hy nie maar soos al die ander mense nie? Hoekom ’n donkie?

Kom ons maak ’n lys. Gesels gou met mekaar daaroor....

**5 REDES VIR ’N DONKIE:**

1. Donkie weet wie sy baas is – Jesaja 1:3: “Selfs die bees ken sy eienaar en die donkie die krip van sy baas, maar my volk Israel weet nie, my volk verstaan niks”
2. Pakdier – Abraham en Isak: daar om iets anders te dra
3. Werksdier – 10 gebooie: daar om iets te doen
4. Teken van vrede[[1]](#footnote-1): bring nie oorlog en stryd nie, maar vrede
5. Donkie verleen die eer aan dit wat op sy rug is → wys eer weg van homself:

“Kyk die mooi perd!” ↔ “Kyk die mooi donkie”?!!

’n Donkie is die simbool van nederigheid en diensbaarheid – en dis wat Jesus kom doen het! Hy het Homself verneder – om te dien.

Wonderlik! Maar wat beteken dit vir my en jou? Wat sê dit vir ons?

BOODSKAP:

1. Weet wie is jou baas
2. Dra jou las
3. Werk vir die Koning
4. Bring vrede, nie oorlog nie
5. Sorg dat mense Jesus eer in jou lewe en nie vir jou nie!

God het soos ons geword om ons te dien.

Wees ’n DONKIE – word nederig en dien ander

Amen

*The Donkey*

*By G. K. Chesterton*

When fishes flew and forests walked

And figs grew upon thorn,

Some moment when the moon was blood

Then surely I was born.

With monstrous head and sickening cry

And ears like errant wings,

The devil’s walking parody

On all four-footed things.

The tattered outlaw of the earth,

Of ancient crooked will;

Starve, scourge, deride me: I am dumb,

I keep my secret still.

Fools! For I also had my hour;

One far fierce hour and sweet:

There was a shout about my ears,

And palms before my feet.

1. In the ancient Middle Eastern world, leaders rode horses if they rode to war, but donkeys if they came in peace. First Kings 1:33 mentions Solomon riding a donkey on the day he was recognized as the new king of Israel. Other instances of leaders riding donkeys are Judges 5:10; 10:4; 12:14; and 2 Samuel 16:2. [↑](#footnote-ref-1)